Diari Oficial de la Generalitat Valenciana


Sumari del DOGV 9819, del 02-04-2024 (2024/2144)

Anunci de l'aprovació de l'informe ambiental i territorial estratègic de la modificació puntual 1/2024 del Pla general.
-----------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2144


Data del document
:   06-03-2024

Organisme emissor
:   Ajuntament de Sant Joan de Moró

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic de la modificació puntual 1/2024 del Pla general. [2024/2144]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es publica que, per mitjà del Decret d'alcaldia 2024-0142, s'ha aprovat l'informe ambiental i territorial estratègic de la modificació puntual 1/2024, del Pla general de Sant Joan de Moró, referent al nucli de població Casino Vell, sòl urbà residencial zona d'ordenació 6, ZO-6, que té per objecte ajustar la qualificació del sòl de l'àmbit d'esta, de manera més concorde amb les necessitats municipals i l'interés públic, sense afectar la classificació del sòl, sinó únicament la seua qualificació, variant la zonificació establida per a l'àmbit pel Pla general vigent, sense incrementar l'edificabilitat de la totalitat d'este.  
Es proposa incorporar al planejament urbanístic viari que actualment existix obert a l'ús públic, suprimir algun xicotet tram de vial projectat en el planejament vigent que no resulta necessari i ajustar les amplàries de les vies a la viabilitat de la seua execució. Així mateix, es proposa establir dos zones d'ordenació en les zones edificables d'ús residencial. D'una banda, una zona que es correspon amb el nucli més antic de Casino Vell constituïda per cases entre mitgeres, i una altra zona molt més gran entorn d'aquell en la qual predominen les vivendes unifamiliars aïllades.  
Es proposen també uns ajustos en les normes urbanístiques per a no deixar fora d'ordenació un gran nombre d'edificacions auxiliars de les vivendes existents, millorar la regulació dels tancats i la regulació de la parcel·la mínima edificable.  
Contra la resolució esmentada, atés que no és un acte definitiu en via administrativa, no es pot interposar cap recurs, sense perjuí dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat la modificació, o bé sense perjuí dels que siguen procedents en via administrativa contra l'acte, si és el cas, d'aprovació de la modificació.  
L'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació del planejament en el termini màxim de quatre anys des de la publicació.  
  
Cosa que es fa pública per a coneixement general i als efectes oportuns.  
  
Sant Joan de Moró, 6 de març de 2024. L'alcalde: Vicente Pallarés Renau.